Document ID: /roh_data/filtered/fineweb-2-filterrobots_roh.jsonl.gz/20973

La construcziun dal nov bajetg per l'administraziun chantunala «Sinergia» ha retard. En l'ura da dumondas dal Cussegl grond ha il cusseglier guvernativ Mario Cavigelli ditg ch'il chantun speria da pudair cumenzar las lavurs da construcziun l'atun 2016.
Cumenzar cun las lavurs vuleva il chantun gia quest atun. I haja dentant dà differenzas cun la citad da Cuira pervi dals parcadis, ha ditg il cusseglier guvernativ Mario Cavigelli. La citad pretenda ch'il chantun realiseschia 105 empè da 42 parcadis sutterans, e quai gia en l'emprima etappa dal project «Sinergia».